**Text piesní**

*Nesieme Morenu*

Nesieme Morenu, v oleji smaženú,

kde ju zanesieme, keď sa sami nevieme?

Na richtároch vráta, tam je veľa zlata,

richtárka dá zlatku, že má kamarátku.

Richtár keď ju zočí, svet sa s ním zatočí,

povie, to je krása, dá nám celô prasa.

*Morena, Morena*

Pri potoku: CH: „ Morena, Morena, kde si prebývala?“

 D: „Tamdolu, tamdolu, v tej tmavej komore.“

 CH: „Čo si tam robila?“ D:“ Mlieko som mútila.“

 CH: „ Kdeže je to mlieko?“ D: „Vrany ho vypili .“

 CH: „ A kdeže sú tie vrany?“ D: „Na suchom konári:“

 CH: „A kdeže je ten konár?“ D: „Chlapci ho odťali.“

Na moste: „ Morena, Morena, kde si prebývala ?“

 „ Tamhore, tamhore, v tej tmavej komore.“

 „ Morena, Morena, čosi tam robila?“

 „ Mlieko som mútila, galibu robila.“

 „ Morena, Morena čo s tebou spravíme?“

 „ Šaty ti spálime, do vody hodíme.“

Spolu: „ Morena heš, do potoka bež! Vyniesli sme Morenu z dediny, priniesli sme jar novú do dediny“.